**Iubirea**

*Adrian Erbiceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea e ca fata ce sfioasă

În umbră știe pasul să-şi reţină,

Imperturbabilă, tendenţioasă,

Sub revărsarea nudă de lumină.

Din tainice adâncuri suie pură,

Transfigurare de culori spectrale -

O cupa rece să o duci la gură,

Vibrant urcuși de simţuri ancestrale.

Şi-o sorbi adânc, supremă împlinire

A umbrei ce se dăltuie femeie

C-un meşteşug sortit, în tăinuire,

Să ardă şi perpetuu să scânteie...

Iubirea e ca apa care vine

Cu cât mai multă, cu atât mai iute,

Lăsând în urmă umbre şi lumine

De începuturi încă ne-ncepute.

(Din vol. "Confesiuni pentru două generații")